GYŐRVÁR KÖZSÉG ÖNKORMÁNYZATA KÉPVISELŐ-TESTÜLETÉNEK
2/2016. (II.28.) ÖNKORMÁNYZATI RENDELETE
AZ ÖNKORMÁNYZAT 2016. ÉVI KÖLTSÉGVETÉSÉRŐL

Győrvár Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében, az  Alaptörvény  32. cikk (1) bekezdés  f.) pontjában meghatározott feladatkörében eljárva, a következőket rendeli el: 

1.§
A rendelet hatálya a Képviselő-testületre és intézményeire terjed ki.
2.§
(1) A Képviselő-testület az önkormányzat 2016. évi költségvetési bevételeit 93.357.164 Ft-ban, kiadásait 93.357.164 Ft-ban állapítja meg.
(2) Az önkormányzat bevételeit e rendelet 1. számú melléklete tartalmazza.
(3) Az önkormányzat kiadásait e rendelet 2. számú melléklete tartalmazza.
(4) Az egységes rovatrend szerint a kiemelt kiadási és bevételi fogcímek összegeit 3. számú melléklet tartalmazza
3.§
(1) A képviselő-testület költségvetési hiányt nem állapít meg.
(2) A finanszírozási célú pénzügyi műveletekkel kapcsolatos hatáskör a képviselő-testületet illeti meg.

4.§
(1) A képviselő-testület nem állapít meg olyan fejlesztési célt, amelynek megvalósításához a Stabilitási törvény 3. § (1) bekezdés szerinti adósságot keletkeztető ügylet megkötése válik szükségessé.
(2) Az önkormányzat költségvetésében szereplő beruházások kiadásainak beruházásonkénti részletezését, valamint az önkormányzat költségvetésében szereplő felújítások kiadásait felújításonként a 4. számú melléklet tartalmazza. 

5.§
(1) Az önkormányzat átvett és átadott pénzeszközeit e rendelet 5. és 6. melléklete szerint hagyja jóvá.
(2) Az önkormányzat működési célú általános és céltartalékait e rendelet 7. melléklete szerint 1.475.799 ft-ban állapítja meg, mely az évközi többletigények, valamint az elmaradt bevételek pótlására szolgál.
(3) Irányító szervi támogatások összegeit 8. számú melléklet tartalmazza. 
(4) A többéves kihatással járó döntések számszerűsítése évenkénti bontásban és összesítve a 9. számú melléklet részletezi. 
(5) A 2016-2019. évre vonatkozó bevételek összegét a 10. számú melléklet tartalmazza.
(6) A 2016-2019 évre vonatkozó kiadások összegét a 11. számú melléklet tartalmazza. 

6.§
Az önkormányzat többéves kihatással járó döntést nem hoz.

7.§
(1) Az önkormányzat helyi adókból származó és egyéb közhatalmi bevételeit a 12. számú melléklet tartalmazza.
(2) Az önkormányzat által a lakosságnak nyújtott támogatásokat, szociális, rászorultsági jellegű ellátásokat e rendelet 13. számú melléklete tartalmazza.
(3) A költségvetési év azon fejlesztési céljai, amelyek megvalósításához a Gst  3. § (1) bekezdése szerinti adósságot keletkeztető ügyelet megkötése válik vagy válhat szükségessé (E Ft) 14.  számú melléklet tartalmazza.
(4) A Gst 3. § (1) bekezdése szerinti adósságot keletkeztető ügyletekből és kezességvállalásokból fennálló kötelezettségek az adósságot keletkeztető ügyletek futamidejének végéig, illetve a kezesség érvényesíthetőségéig, és a Gst 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételek összegeit a 15. számú melléklet tartalmazza. 
(5) Az önkormányzatnak európai uniós finanszírozott támogatással megvalósuló projektje nincsen.
(6) A költségvetési mérleget a 16. számú melléklet képezi.
(7) Az előirányzat felhasználási tervet a 17. számú melléklet tartalmazza. 

8.§
(1) A képviselő-testület az önkormányzat létszámkeretét a 18. melléklet szerint állapítja meg.
(2) Az önkormányzat közcélú foglalkoztatási kerete: 15  fő 

9.§
A költségvetés végrehajtásával kapcsolatos hatásköröket az alábbiak szerint állapítja meg:
(1) A képviselő-testület felhatalmazza a polgármestert a B11. Önkormányzatok működési támogatásai rovaton megtervezett költségvetési bevételi előirányzat és a B21. Felhalmozási célú önkormányzati támogatás rovaton megtervezett költségvetési bevételi előirányzat módosítására a K512. Tartalékok rovaton megtervezett költségvetési kiadási előirányzattal szemben.
(2) A képviselő-testület felhatalmazza a polgármestert az (1) bekezdésben megjelölt kivétellel a B1. Működési célú támogatások államháztartáson belülről, a B2. Felhalmozási célú támogatások államháztartáson belülről, a B6. Működési célú átvett pénzeszközök és a B7. Felhalmozási célú átvett pénzeszközök rovatain megtervezett költségvetési bevételi előirányzatok módosítására a bevételhez kapcsolódó célnak megfelelő költségvetési kiadási előirányzatok egyidejű módosításával.
(3) A képviselő-testület felhatalmazza a polgármestert a költségvetési kiadásai kiemelt előirányzatai közötti átcsoportosításra.
(4) A Képviselő-testület felhatalmazása alapján történt előirányzat módosításokról és előirányzat átcsoportosításokról a polgármester a Képviselő-testületet a következő költségvetési rendeletmódosításkor tájékoztatja.

10.§

(1) Az önkormányzat önként vállalt feladatként külön döntéssel nyújthat a községben működő civil szervezet támogatására.
(2) A támogatás odaítéléséről a képviselő-testület év közben a civil szervezet részéről beérkezett kérelem alapján dönt.
(3) A támogatás iránti kérelmet e rendelet 19. számú melléklete szerinti nyomtatványon kell benyújtani.
(4) Csak olyan cél támogatható, amelyek az önkormányzat feladatkörébe tartozó vagy ahhoz kapcsolódó tevékenység érdekében valósul meg, vagy a lakosság széles körét érinti.
(5) A civil szervezetnek a kapott támogatásról a felhasználást követően 30 napon belül el kell számolnia. Nem részesülhet támogatásban az a civil szervezet, amely az előző kérelmére kapott támogatásról még nem nyújtott be elszámolást.

11. §
(1) Az önkormányzat belső szabályzatban köteles rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat, a mindenkor érvényes központi szabályozás figyelembe vételével, illetve a szükséges módosításokat végrehajtani. A szabályozásbeli hiányosságért, a felelősség a mindenkori intézményvezetőt terheli.
(2) A költségvetési szervek rendeletben meghatározott bevételi és kiadási előirányzatai felett az intézmények vezető előirányzat-felhasználási jogkörrel rendelkeznek.
(3) A költségvetési szerveknél a jutalmazásra fordítható és kifizethető összeg nem haladhatja meg a rendszeres személyi juttatások előirányzatának 10 %-át. Ennek fedezetére a személyi juttatások évközi megtakarítása és a személyi juttatások előirányzatának növelésére fordítható forrás szolgálhat.
(4) Az önállóan működő és gazdálkodó költségvetési szerv által a költségvetési szerv számára ellátott feladatok fedezetéül az önállóan működő és gazdálkodó költségvetési szerv nyilvántartásaiban elkülönített előirányzatok szolgálnak.
(5) A költségvetési szervek az évközi előirányzat-módosításokról a jegyző által elrendelt formában kötelesek naprakész nyilvántartást vezetni.
12. §
(1) E rendelet kihirdetése napját követő napon lép hatályba, rendelkezéseit azonban 2016.  január 1. napjától kell alkalmazni.
(2) Az ÁHT 25.§ (3) bekezdése szerinti átmeneti gazdálkodás adatai e rendeletbe beépítésre kerültek.

Győrvár, 2016. február 11.


Kaczor Zsolt Mihály                                                   Kardos Andrea
polgármester                                                                  jegyző




A rendelet kihirdetve:                                                Kardos Andrea
2016. február 28.                                                           jegyző



2/2016. (II.28. )önkormányzati rendelet 19. számú melléklete
KÉRELEM
HEGYHÁTSZENTPÉTER KÖZSÉGBEN MŰKÖDŐ CIVIL SZERVEZETEK TÁMOGATÁSA IRÁNT
A civil szervezet neve:
A civil szervezet címe:
A szervezet jogállása:
Képviselőjének neve, címe:
A bírósági bejegyzésről szóló végzés száma, kelte:
A nyilvántartott tagok létszáma:
Kérte-e az előző évben pénzügyi támogatás?
Az előző évben kapott támogatás összege:
A jelen pályázatban kért támogatás összege:
A kért összeg tervezett felhasználása (célja):
A tervezet cél megvalósításának egyéb (meglevő) forrásai:

A pályázathoz csatoljuk a következő mellékleteket (a nem kívánt rész törlendő):
1. az előző támogatás felhasználásáról szóló elszámolást, bizonylatok fénymásolatát:
1. az előző évi tevékenységünkről szóló tájékoztatót, különös tekintettel a végzett feladatokra, elért eredményekre:
1. az általunk pályázott összeg felhasználásának tervezetét, a várható költségek szerint részletezve.

Kelt: ………………………………………………….

                                                                               …………………………………………………………….
                                                                               a szervezet képviselőjének
